**Ռոբերտա Լոմբարդի** (իտալ.՝ Roberta Lombardi, օգոստոսի 15, 1973(1973-08-15), Օրբելտելլո, Գրոսետո, Տոսկանա, Իտալիա), իտալացի քաղաքական գործիչ, Իտալիայի պատգամավորների պալատի պատգամավոր, «Հինգ աստղերի շարժում» խմբակցության առաջին նախագահ։

Կենսագրություն
--------------

### Անձնական կյանք

Ծնվել է Օրբետելլոյում, այնուհետև տեղափոխվել է Հռոմ։ Իրավաբանական կրթություն է ստացել Հռոմի Լա Սապիենցա համալսարանում՝ «Միջազգային առևտրային իրավունք» մասնագիտությամբ և «LUISS» Միջազգային ազատ համալսարանում՝ «մենեջմենթ» մասնագիտությամբ։

Ռոբերտան 19 տարեկանից զբաղվել է քաղաքացիական գործունեությամբ՝ տարբեր ժամանակներում աշխատել է որպես բուժքույր, կազմակերպություններում քարտուղար, որպես մուլտիպլիկատոր մանկական երեկույթներում և տարբեր խանութներում, ինչպես նաև զբաղվել է դասավանդման և խորհրդատվական գործունեությամբ։ Նա երկու երեխա է մեծացնում։

### Քաղաքական գործունեություն

2008 թվականին Ռոբերտան մասնակցել է Հռոմի տարածաշրջանային ընտրություններին «Հռոմում Բեպպե Գրիլլոյի քաղաքացիական ընկերների ցուցակից»՝ զբաղեցնելով 199-րդ տեղը։ 2007 թվականի հունվարից նա ավելի ուշ պաշտոնապես դարձել է «Հինգ աստղերի շարժում» կուսակցության անդամ։ 2012 թվականի դեկտեմբերին մասնակցել է խորհրդարանական ընտրություններին և հաղթանակ տարել Լացիո 1 ընտրատարածքում՝ հաջորդ տարի տեղ ստանալով պատգամավորների պալատում։

2013 թվականի մարտի 19-ին Ռոբերտան պատգամավորների պալատում գլխավորել է «Հինգ աստղերի շարժում» խմբակցությունը։ Հունիսի 5-ին նա դե ֆակտո հրաժարվել է այդ պաշտոնից՝ զիջելով այն Ռիկարդո Նուտիին, սակայն շարունակել է զբաղվել տարբեր բյուրոկրատական հարցերով։ 2015 թվականի հունվարի 28-ից Ռոբերտա Լոմբարդին եղել է պատգամավորների պալատի 11-րդ հանձնաժողովի անդամ։

Սկանդալներ
----------

2013 թվականի հունվարին Ռոբերտա Լոմբարդին բլոգում գրառում էր կատարել հետևյալ բովանդակությամբ․

> 
> 
> Քանի դեռ ֆաշիզմի գաղափարախոսությունը չի ծնվել, այն պետության մասին շատ բարձր դատողություն է ապահովում։ Ֆաշիզմը սոցիալիզմից ոգեշնչված ազգի ընդհանրության զգացում է տալիս, բարձր դատողություն պետության և ընտանիքի պաշտպանության մասին։
> 
> 
> 
> *Բնօրինակ տեքստ* (իտալ.)  
> 
> *Prima di degenerare il fascismo aveva un alto senso dello Stato. Il fascismo aveva una dimensione nazionale di comunità attinta a piene mani dal socialismo, un altissimo senso dello Stato e la tutela della famiglia.*
> 
> 
> 
> 

Հաջորդ օրը Լոմբարդին զայրացել է այն բանի համար, թե ինչպես են մեկնաբանել իր խոսքերը և մերժել է ֆաշիստական գաղափարախոսությանը աջակցելու մեղադրանքները՝ հայտարարելով, որ ընդամենը տվել է դարաշրջանին պատմական ակնարկը։ Լոմբարդիի մեկ այլ սկանդալային պնդումն այն է եղել, որ անարդարացի աշխատանքից տուժած աշխատողներին սոցիալական պաշտպանություն տրամադրելը շեղում է նորմայից։

Ծանոթագրություններ
------------------

**Քույր նախագծիում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. 1 2 3 4  Il blog di Roberta Lombardi. Bio Արխիվացված 2013-03-26 Wayback Machine (իտալ.)
2. 1 2  M5s, Roberta Lombardi dai 199 voti al Campidoglio a capogruppo della Camera Արխիվացված 2016-09-20 Wayback Machine (իտալ.)
3. ↑
4. ↑  «M5s alle prese con la "dura realtà" del Parlamento: i capigruppo non ruoteranno ogni 3 mesi, Crimi e Lombardi manterranno le poltrone» (իտալերեն). huffingtonpost.it. 2013 թ․ մարտի 29. Վերցված է 2014 թ․ մայիսի 26-ին.
5. ↑  «Lombardi scivola sull'elogio del fascismo...». unita.it. 2013 թ․ մարտի 4. Արխիվացված է օրիգինալից 2014 թ․ մայիսի 28-ին. Վերցված է 2014 թ․ մայիսի 26-ին.
6. ↑  «Roberta, la mamma a 5 stelle che arreda case per emiri e miliardari». Corriere della Sera. 2013 թ․ մարտի 4. Վերցված է 2015 թ․ մայիսի 8-ին.
7. ↑  В Италии соратница депутата-комика восхваляет фашизм Արխիվացված 2016-11-12 Wayback Machine (ռուս.)
8. ↑  «M5S, Lombardi: «Allibita, io contro il fascismo»». Corriere della Sera. 2013 թ․ մարտի 5. Վերցված է 2015 թ․ մայիսի 8-ին.
9. ↑  «Roberta Lombardi: "L'articolo 18? Un'aberrazione"» (իտալերեն). giornalettismo.com. 2013 թ․ մարտի 10. Վերցված է 2016 թ․ նոյեմբերի 12-ին.

Արտաքին հղումներ
----------------

* Պաշտոնական կայք Արխիվացված 2020-08-13 Wayback Machine (իտալ.)
* Անձնագիր Իտալիայի պատգամավորների պալատի կայքում (իտալ.)